CELEX: 62021CN0447
Language: et
Date: 2021-07-20 00:00:00
Title: Kohtuasi C-447/21 P: Petrus Kerstensi 20. juulil 2021 esitatud apellatsioonkaebus Üldkohtu (seitsmes koda) 17. mai 2021. aasta määruse peale kohtuasjas T-672/20: Kerstens versus komisjon

25.10.2021   
            
            
               ET
            
            
               Euroopa Liidu Teataja
            
            
               C 431/8
            
         
      Petrus Kerstensi 20. juulil 2021 esitatud apellatsioonkaebus Üldkohtu (seitsmes koda) 17. mai 2021. aasta määruse peale kohtuasjas T-672/20: Kerstens versus komisjon
      (Kohtuasi C-447/21 P)
      (2021/C 431/06)
      Kohtumenetluse keel: prantsuse
      
         Pooled
      
      
         Apellant: Petrus Kerstens (esindaja: advokaat C. Mourato)
      
         Teine menetlusosaline: Euroopa Komisjon
      
         Apellandi nõuded
      
      
                  —
               
               
                  tühistada Üldkohtu 17. mai 2021. aasta kohtumäärus Kerstens vs. komisjon (T-672/20);
               
            
                  —
               
               
                  tunnistada hagi vastuvõetaks;
               
            
                  —
               
               
                  arvestades, et menetlusstaadium lubab teha asja suhtes sisulise otsuse, saata kohtuasi tagasi Üldkohtusse asja sisuliseks lahendamiseks;
               
            
                  —
               
               
                  otsustada kohtukulude kandmine edaspidi.
               
            
         Väited ja peamised argumendid
      
      Apellatsioonkaebuse neli väidet puudutavad apellandi esimeses astmes esitatud hagi vastuvõetavust.
      Esimeses väites leiab apellant, et Üldkohus rikkus tõendamiskoormise reegleid ja ametnike personalieeskirjade artikli 91 lõiget 3 ning moonutas faktilisi asjaolusid ja tõendeid, kui ta tunnistas 20. ja 31. jaanuari 2020. aasta otsuste peale esitatud tühistamishagi vastuvõetamatuks.
      Teises väites leiab apellant, et Üldkohus ei põhjendanud piisavalt vaidlustatud kohtumäärust.
      Kolmandas väites leiab apellant, et Üldkohus rikkus jämedalt vaidlustatud akti kuupäeva kindlaksmääramise suhtes kehtivat õiguskindluse põhimõtet.
      Neljanda ja viimase väite kohaselt rikkus Üldkohus apellandi hinnangul ametnike võrdse kohtlemise põhimõtet seoses selliste aktide teatavaks tegemise kuupäeva kindlaksmääramisega, mis on neile suunatud ja mille suhtes tuleb pöörduda kohtusse.